Governor in  NCC (NER) te hnenah chawimawina thuziak hlan,"809/2024-2025 Aizawl, 14th June 2024: Vawiin khan Durbar Hall, Raj Bhavan-ah Governor Dr Hari Babu Kambhampati chuan National Cadet Corps (NER) te chu kum 2023-24 chhunga entawn tlak taka an thawh avangin chawimawina thuziak a hlan a. NCC NER  Directorate aiawhin Major General Gagan Deep, Additional Director General chuan Mizoram Governor hnen atangin Citation hi a dawng a ni. Governor Dr Hari Babu Kambhampati chuan he hunah hian NCC chu thalaite mipuitlinga siam tura chher kawngah hna a thawk tha hle a, ram inpumkhatna atana beihpui an thlakna ten awmzia a nei mek zel a ni a ti a. Mizoram NCC-te tunhnaiah hma an sawn nasa niin a sawi a, Republic Day Camp, NE Car rally, Blood donation camp leh khawtlang rawngbawlna huang dangahte  NCC Mizoram ten hmalakna an zauh zel  chu a lawmawm tih a sawi bawk. He lawmpuina program-ah hian Wg Cdr Lalrinsanga, officer dangte leh cadet-te an tel a ni. Attachment Loading attachment...",Dated: 14 th Jun 24 11:11 AM,https://dipr.mizoram.gov.in/post/governor-in-ncc-ner-te-hnenah-chawimawina-thuziak-hlan